5.10.2022
FI
Euroopan unionin virallinen lehti
L 258/9
35.
toteaa, että käytössä ei ole järjestelmää, jolla varmistettaisiin, että jäsenet, jotka ovat väliaikaisesti poissa perustellusta syystä, kuten äitiys- tai isyysvapaalla, , voivat jatkaa ydintehtäviensä hoitamista; katsoo, että tämä on ongelma, koska se voi vaikuttaa kielteisesti kansalaisten edustukseen parlamentissa; painottaa, että ilman tällaisia järjestelyjä on olemassa riski, että jäseniä ja heidän äänestäjiään syrjitään; korostaa, että äänen antaminen naispuoliselle parlamentin jäsenelle ei saisi johtaa edustuksen puuttumiseen, joka on huolenaihe, sillä äitiys- ja vanhempainloma­ järjestelyjen puute parlamentissa vaikuttaa suhteettomasti nuorempiin ja etenkin naispuolisiin jäseniin ja heidän äänestäjiinsä; muistuttaa, että kansallisten parlamenttien jäsenten tilanne näissä samoissa tilanteissa vaihtelee jäsenvaltioittain; kehottaa parlamentin perussopimus-, työjärjestys- ja toimielinasioiden valiokuntaa tarkistamaan parlamentin työjärjestystä ja EU:n vaalisäädöstä siten, että perustelluista syistä poissa oleville jäsenille tarjotaan toteuttamiskelpoisia ja ajallisesti rajoitettuja ratkaisuja osallistua keskusteluihin ja äänestyksiin tai saada tilapäisesti sijainen; muistuttaa, että päivärahat ovat edelleen sidoksissa fyysiseen läsnäoloon parlamentin toimipaikoilla;
36.
panee tyytyväisenä merkille, että puhemiehistön päätöksen mukaisesti parlamentti tarjoaa kolmessa toimipaikassa päivittäisiä solidaarisuusaterioita ja suojaa haavoittuvassa asemassa oleville naisille, ja pitää myönteisenä erityisesti entisen puhemiehen Sassolin henkilökohtaista sitoumusta tähän asiaan; panee lisäksi tyytyväisenä merkille, että arviolta 65 autonkuljettajaa ilmoittautui vapaaehtoisesti kuljettamaan lääkäreitä, sairaanhoitajia ja muuta hoitohenkilöstöä yövuoroihinsa sairaaloihin covid-19-pandemian ensimmäisenä vuonna;
37.
pitää myönteisenä, että parlamentti jakoi henkilöstön jäsenille uudelleenkäytettäviä kangasmaskeja covid19-pandemian alussa; toteaa, että parlamentin rakennuksissa vaaditaan käyttämään kirurgisia EN14683-kasvosuojuksia tai FFP2-hengityssuojaimia, jotta voidaan vahvistaa jäsenten ja henkilöstön suojelua ja vähentää edelleen hengitysteitse leviävien hiukkasten vapautumista;
38.
kiittää parlamentin yksiköitä niiden päätöksestä jatkaa hybridimuotoisia lehdistötilaisuuksia pandemian jälkeen, koska tämä voi tehdä EU-asioista raportoimisesta helpompaa toimittajille, jotka eivät ole läsnä Strasbourgissa tai Brysselissä; suosittelee, että Brysselissä, Strasbourgissa ja Euroopan parlamentin yhteystoimistoissa kehitetään edelleen audiovisuaalista ja muuta välineistöä muun muassa lisäämällä VoxBox-kapasiteettia ja nykyaikaistamalla Strasbourgin ja Brysselin lehdistötiloja siten, että ne soveltuvat paremmin hybridimuotoisiin konferensseihin;
Parlamentin toiminnasta aiheutuva ympäristöjalanjälki
39.
korostaa, että parlamentin on oltava eturintamassa otettaessa käyttöön digitaalisempia, joustavampia ja energiate­ hokkaampia työmenetelmiä ja kokouskäytäntöjä ja sen on otettava oppia covid-19-pandemiasta saaduista kokemuksista ja hyödynnettävä jo toteutettuja teknologiainvestointeja; panee merkille, että entisen puhemiehen Sassolin aloitteesta aihetta ”Parlamentaarista demokratiaa koskeva pohdintaprosessi – vahvempi Euroopan parlamentti covid-19:n jälkeen” käsittelevät fokusryhmät keskustelivat huhtikuun ja heinäkuun 2021 välisenä aikana parlamentin tulevasta toiminnasta seuraavilla toimintaan liittyvillä osa-alueilla: täysistunto, parlamentaariset oikeudet, viestintä, ulkoinen diplomatia ja sisäinen organisaatio; panee merkille, että fokusryhmät antoivat loppuraportin, johon sisältyi suosituksia, joiden täytäntöönpanosta puhemiehistö keskustelee;
40.
kehottaa parlamenttia arvioimaan uudelleen ympäristöasioiden hallinta- ja auditointijärjestelmään (EMAS) liittyviä tavoitteitaan vuonna 2023 covid-19-pandemian valossa; toistaa kehotuksensa muuttaa parlamentin nykyistä hiilidioksidipäästöjen vähentämissuunnitelmaa hiilineutraaliuden saavuttamiseksi hyödyntämällä kansainvälisesti tunnustettua ja validoitua menetelmää, esimerkiksi hiilen sisäistä hinnoittelumekanismia, jolla yritykset hinnoittelevat vapaaehtoisesti hiilijalanjälkeään ja arvottavat siten kasvihuonekaasupäästöjään;
41.
panee merkille, että kolmelle parlamentin Brysselissä sijaitsevalle rakennukselle (Martens, Campoamor ja Wayenbergin päiväkoti) on äskettäin myönnetty kansainvälisesti tunnustettu kestävyyttä koskeva ympäristöser­ tifiointi BREEAM Excellence, mikä on vahvistus parlamentin pitkäaikaiselle politiikalle ja toimille, joilla se muuttaa kiinteistökantansa asteittain ympäristön kannalta esimerkilliseksi; toteaa, että tällä hetkellä neljään rakennukseen parlamentin toimipaikassa Brysselissä (neljännes kaikista rakennuksista eli Spinelli, Campoamor, Arendt ja Montoyer-Science) on asennettu aurinkosähköpaneeleja, joiden yhteenlaskettu pinta-ala on alle kaksi prosenttia parlamentin kokonaiskattopinta-alasta Brysselissä; panee merkille, että vuoden 2022 loppuun mennessä otetaan käyttöön kolme uutta aurinkosähkölaitteistoa (100 neliömetriä Montoyer 70 -rakennuksen katolle, 200 neliömetriä Spinelli-rakennuksen katolle ja 52 neliömetriä Brandt-rakennuksen katolle nykyisten aurinkokeräinten korvaamiseksi) (mikä merkitsee, että aurinkosähköpaneelien kokonaispinta-ala kasvaa 64 prosenttia vuonna 2022);